laion/Wikipedia-Exotic huggingface dataset:
Käsipala (kunst)

Kunstiline käsipala on ilus kristalliseerunud mineraal või maak, mille kaevur sai tänu käepärasele suurusele maa alt üles tuua. See võis olla näiteks prustiidi- või pürargüriidikristall. Kunstiliseks käsipalaks nimetatakse kunstiliselt töödeldud maake, mis kinnitati hõbedast või kullast alusele. Lisaks mäenduslikule väärtusele on käsipalale lisatud ka usuline sisu. 16. sajandil hilis- ehk kõrgrenessansi, aga eriti manerismi ajal tehtud käsipaladel ühendati loodus ja kunst, mille tõttu valmisid mineraalidest ja kristallidest kummalised ja hinnalised kunstiteosed. Neid kogusid rikkad linnakodanikud või vürstid ning esitlesid neid näitustel. Üks valmistamiskohti oli Jáchymov Tšehhis, kus kunstilisi käsipalasid valmistas meister Caspar Ulich. 18. sajandil kunstiliste käsipalade valmistamine elavnes. See oli seotud erinevate materjalide kasutusele võtmisega. Kunstilisi käsipalasid kasutati lauakaunistustena ning nagu varemgi kujutati käsipaladel kaevandamisega seotud stseene. Tuntumad käsipalad on pärit 1730. aastatest Špania Dolinast Slovakkiast. Kunstiliste käsipalade mineraalide analüüsi tulemusena on kindlaks tehtud mineraalide ja kristallide päritolu. Enamik kunstilisi käsipalasid on pärit Kremnica ja Banská Bystrica aladelt tänapäeva Slovakkiast. Mineraalide kleepimiseks ja vahede täitmiseks kasutati kampolit. Väärtuslik käsipala, kaunistatud kullatud hõbedaga, valmistatud 1740. aastal Banská Bystricas Slovakkias Mäekristall Mineraalide kollektsioon Ametüst
Best Of: The Video Collection

"Best Of: The Video Collection" on Vanilla Ninja laulude videote DVD. DVD ilmus 2005. aastal ja selle tootis Bros Music. DVD on otseselt seotud 2005. aastal ilmunud Vanilla Ninja kogumikalbumiga "Best of", sest DVD-l on selle kogumikalbumi lugudest tehtud videod. Tough Enough (3:24) Don't Go Too Fast (3:10) Liar (3:35) When the Indians Cry (3:33) Blue Tattoo (4:07) I Know (3:17) Cool Vibes (3:33) Megamix (4:25) I Know (Unplugged) (3:17)
Traces of Sadness: live in Estonia

"Traces of Sadness: live in Estonia" on Vanilla Ninja kontsertalbum. Album salvestati 2004. aasta juunis, Tallinna lauluväljakul toimunud kontsertil, kus osales umbes 15 000 fänni. Album ilmus 2004. aasta augustis ja selle tootis Bros Music. Tough Enough Stay Looking for a Hero Wherever Drum Solo Liar Heartless Traces of Sadness Don’t You Realize When the Indians Cry Don’t Go Too Fast Metal Queen Pie Jiesu Tough Enough Don’t Go Too Fast
Single Collection

"Single Collection" on Vanilla Ninja singlite kogumik. Kogumik ilmus 2006. aastal ja selle tootis Bros Music. Tough Enough (Radio Edit) Tough Enough (Ambient Mix) Tough Enough (Extended Version) Tough Enough (Unplugged Version) Tough Enough (Multimedia track) Don't Go Too Fast (Single version) Don't Go Too Fast (Extended Version) Don't Go Too Fast (Unplugged Version) Don't Go Too Fast (Radio Edit) Don't Go Too Fast (Multimedia track) Liar (Radio Edit) Liar (Unplugged Version) Liar (Extended Version) Heartless Liar (Multimedia track) When the Indians Cry (Radio Edit) When the Indians Cry (Unplugged Version) When the Indians Cry (Extended Version) When the Indians Cry (Multimedia track) Blue Tattoo (Radio Edit) Blue Tattoo (Unplugged Version) Blue Tattoo (Extended Version) Blue Tattoo (Multimedia track)
Birds of Peace

"Birds of Peace" on Vanilla Ninja singel. See ilmus 2007. aastal. Laul osales 2007. aasta Eesti eurolaulus, kus see sai finaalis 4. koha. 2008. aastal võitis ansambel selle lauluga Tšiilis toimunud rahvusvahelisel lauluvõistlusel "Vina Del Mar" parima artisti auhinna. Laulu salmiosad esitas ansambel eesti keeles ja refrääni inglise keeles. Laulust on ka eestikeelne versioon pealkirjaga "Rahulinnud". https://www.ohtuleht.ee/melu/339005/vanilla-ninja-plaanib-kontserdituuri-louna-ameerikas
Crashing Through The Doors

"Crashing Through The Doors" on Vanilla Ninja singel. See ilmus 2008. aastal. Laulusõnad Sasslantis
Dangerzone

"Dangerzone" on Vanilla Ninja singel albumilt "Love Is War". Singel ilmus 2006. aasta aprillis. Laul jõudis mitme riigi muusikaedetabelites kõrgetele kohtadele, nt Šveitsis oli see edetabeli tipuosas 8 nädalat ja kõrgeimaks kohaks jäi 18. "Dangerzone" (Radio Version) – 2:48 "Dangerzone" (Long Version) – 3:15 "Falling Star" (Unplugged) – 2:56 "Dangerzone" (Instrumental Version) – 2:50
Giurgiu

Giurgiu on linn Rumeenias, Giurgiu maakonna keskus. Asub Doonau vasakul kaldal ajaloolises Munteenia piirkonnas. Giurgiu kohal asus roomlaste asula Theodorapolis, mis rajati keiser Justinianus I ajal. Giurgiu linn asutati 14. sajandil kaubasadamana Genova kaupmeeste poolt. 2021 Romanian census
Don't Go Too Fast

"Don't Go Too Fast" on Vanilla Ninja singel albumilt "Traces of Sadness". Singel ilmus 2004. aasta märtsis. Laul jõudis mitme riigi muusikaedetabelites kõrgetele kohtadele, näiteks Poolas oli sellel kõrgeim koht 16. "Don't Go Too Fast" (Single version) − 3:15 "Don't Go Too Fast" (Extended version) − 5:50 "Don't Go Too Fast" (Unplugged version) − 3:15 "Don't Go Too Fast" (Radio edit) − 3:13
I Know

"I Know" on Vanilla Ninja singel albumilt "Blue Tattoo". Singel ilmus 2005. aasta veebruaris. Laul jõudis mitme riigi muusikaedetabelites kõrgetele kohtadele, nt Saksamaal oli sellel kõrgeim koht 13. "I Know" (Radio Edit) – 3:17 "I Know" (Unplugged Version) – 3:23 "I Know" (Extended Version) – 5:52
I Know (Unplugged)

"I Know (Unplugged)" on Vanilla Ninja singel albumilt "Blue Tattoo". Singel ilmus 2005. aasta märtsis. See on laulu "I Know" (ilmus ka singlina) akustiline versioon. "I Know" (Unplugged Version) – 3:23 "I Know" (Classical Version) – 3:33 "I Know" (Radio Edit) – 3:17
Insane in Vain

"Insane in Vain" on Vanilla Ninja singel albumilt "Love Is War". Singel ilmus 2007. aastal. Laulu mängiti ainult Eesti raadiojaamades.
Megamix

"Megamix" on Vanilla Ninja singel albumilt "Best of". Singel ilmus 2005. aastal. Laul jõudis Saksamaa muusikaedetabelites kohale 79.
Rockstarz

"Rockstarz" on Vanilla Ninja singel albumilt "Love Is War". Singel ilmus 2006. aasta septembris. Laul jõudis Saksamaa muusikaedetabelites kohale 86. "Rockstarz" (Radio Edit) – 3:19 "Rockstarz" (Instrumental) – 3:25 "Rockstarz" (Acoustic Version) – 3:26 "Rockstarz" (Hard Version) – 3:27
When the Indians Cry

"When the Indians Cry" on Vanilla Ninja singel albumilt "Traces of Sadness". Singel ilmus 2004. aasta augustis. Laul jõudis mitme riigi muusikaedetabelites kõrgetele kohtadele, nt Saksamaal oli sellel kõrgeim koht 8. Pärast Maarja Kivi bändist lahkumist, produtseeris David Brandes laulu uuesti. Esimesel versioonil, mis on albumil "Traces of Sadness", laulavad Maarja Kivi ja Lenna Kuurmaa. Teises versioonis, mis ilmus ka singlina, laulab esimest salmi Lenna Kuurmaa. Maarja Kivi asendajana bändiga liitunud Triinu Kivilaan, laulab uuendatud versioonis teist salmi. "When the Indians Cry" (Radio Edit) – 3:33 "When the Indians Cry" (Unplugged Version) – 3:33 "When the Indians Cry" (Extended Version) – 5:50
Tough Enough

"Tough Enough" on Vanilla Ninja singel albumilt "Traces of Sadness". Singel ilmus 2003. aasta novembris. Laul jõudis mitme riigi muusikaedetabelites kõrgetele kohtadele, nt Saksamaal oli sellel kõrgeim koht 13. "Tough Enough" (Single version) – 3:24 "Tough Enough" (Ambient mix) – 3:24 "Tough Enough" (Extended version) – 6:24 "Tough Enough" (Unplugged version) – 3:24
Milan Kučan

Milan Kučan (sündinud 14. jaanuaril 1941) on Sloveenia poliitik ja endine president. 1997 Maarjamaa Risti ketiklassi teenetemärk
21?!

""21?!" on Maarja Kivi (aristinimi Marya Roxx) EP. See ilmus 5. septembril 2008. Selle tootis Kevin Shirley. "21?!" 4:23 "Oh Yeah" 3:30 "Rebel" 3:13 "Nothing Going On" 3:25
Whispering Forest

Whispering Forest on Eesti metal'i ansambel. See asutati 1995 Tallinnas. Bändist estoniametal.com kodulehel
Laudaukse Kääksutajad

Laudaukse Kääksutajad on eesti rahvamuusikaansambel. Ansambli koosseis: Evelyn Rosenberg – laul, karmoška, vihmapill Maria Laatspera – laul, trumm, torupill, karmoška, parmupill Katrin Laidre – laul, viiul, Hiiu kannel, 10 keelega kannel, trumm Kairi Leivo – laul, parmupill, torupill, 7 keelega kannel, viled 2004 – "Ühtelaulmine" 2007 – "Õhtu tuleb" 2013 – "Kokku" https://web.archive.org/web/20150418221823/http://web.zone.ee/laudauks/index/index.html (vaadatud 16.04.2015) Ansambli koduleht
Wayne Gretzky 99 Award

Wayne Gretzky 99 Award on jäähokiauhind, mis antakse igal aastal OHL-i (Ontario Hockey League) väljalangemismängude kõige väärtuslikumale mängijale. Auhinda antakse 1999. aastast. Seda antakse Wayne Gretzky auks. 1998–1999 Justin Papeno, Belleville Bulls 1999-2000 Brian Finley, Barrie Colts 2000–2001 Seamus Kotyk, Ottawa Sixty Seven 2001–2002 Brad Boyes, Erie Otterz 2002–2003 Derek Roy, Kitchener Rangers 2003–2004 Martin St. Pierre, Guelph Storm 2004–2005 Corey Perry, London Knights 2005–2006 Daniel Ryder, Peterborough Petes 2006–2007 Marc Staal, Sudbury Wolves 2007–2008 Justin Azevedo, Kitchener Rangers 2008–2009 Taylor Hall, Windsor Spitfires 2009–2010 Adam Henrique, Windsor Spitfires 2010–2011 Rob Minyard, Owen Sound Attack 2011–2012 Austin Watson, London Knights 2012–2013 Bo Horvat, London Knights 2013–2014 Robbie Fabbri, Guelph Storm 2014–2015 Connor McDavid, Erie Otters 2015–2016 Mitch Marner (London Knights) 2016–2017 Warren Foegele (Erie Otters) 2017–2018 Robert Thomas (Hamilton Bulldogs) 2018–2019 Nick Suzuki (Guelph Storm)
František Běhounek

František Běhounek (28. oktoober 1898 Praha – 1. jaanuar 1973 Karlovy Vary) oli tšehhi radioloog, tuumafüüsik, polaaruurija ja akadeemik. Tema peamised uurimisvaldkonnad olid tuumafüüsika, radioloogia ja dosimeetria. Běhounek kirjutas ka aimeraamatuid, millest eesti keeles on ilmunud 1969. aastal "Tragöödia Põhja-Jäämerel" (originaal: "Trosečníci polárního moře", 1955). Běhounek õppis Praha ja Pariisi ülikoolides. Pariisis õppis ta Marie Curie laboratooriumis, kelle abiga asutas ka radioloogia instituudi, ja oli väga huvitatud radioloogiast. Prahasse tagasi läks 1922. aastal. Peaaegu aasta aega tegi ta teadustööd Jáchymovi uraanikaevandustes, tegeles ka elektriteemade ja atmosfääriradioaktiivsusega ning tundis huvi kosmilise kiirguse vastu. 1956. aastal sai teadusdoktoriks (dr. rer. nat.). 1926. aastal osales Běhounek Roald Amundseni ekspeditsioonis põhjapoolusele dirižaablil Norge. 1928. aastal lõi kaasa juba uues ekspeditsioonis põhjapoolusele, seekord õhulaeval Italia. Toimus avarii, kuid Nõukogude jäälõhkuja Krassin (laeva kapten Karl Jõgi) päästis Běhouneki koos teiste meeskonnaliikmetega, kes katastroofi üle elasid. Aastatel 1933–1954 töötas Běhounek Praha Ülikoolis. 1954. aastast oli ta Tšehhi tehnikumi professor, 1951. aastast onkoloogiainstituudi ning 1956. aastast tuumafüüsika instituudi juhataja. Alates 1948. aastast tegi koostööd UNESCO-ga. 1953 – valiti Tšehhoslovakkia Teaduste Akadeemia korrespondentliikmeks 1960 – valiti Tšehhoslovakkia Teaduste Akadeemia akadeemikuks František Běhounek. velikani.cz
Jaroslav Holík

Jaroslav Holík (3. august 1942 Havlíčkův Brod – 17. aprill 2015) oli tšehhi elukutseline jäähokimängija ja treener. 1972. aasta suveolümpiamängudel võitis ta pronksmedali ja sama aasta maailmameistrivõistlustel Prahas tuli maailmameistriks. Pärast mängijakarjääri lõppu töötas treenerina. 2000. aasta U20 maailmameistrivõistlustel Rootsis tuli tema juhendatav Tšehhi meeskond maailmameistriks.
Voorus

Voorus (vanakreeka keeles ἀρετή (aretē), ladina keeles virtus, inglise keeles virtue, saksa keeles die Tugend) on tavakeele sõna ja ühtlasi filosoofiline mõiste ning on seotud eetikaga.  Pikemalt artiklis Aretē Vooruslik võib aretē mõttes olla nii inimene, linnriik, käitumine, töö, tööriist kui mistahes inimesse puutuv nähtus. Voorused võivad esineda mitmesugustes funktsioonides: teoreetilistes, eetilistes, poeetilistes, praktilistes, moraalsetes jne. Peamiselt aga seotakse voorused siiski inimese ja tema loomuomadustega. Filosoofias on voorus eetika mõistena kasutusel antiigist saadik. Selle vanakreekakeelset tähendust on tõlgitud loomutäiuseks ja "loomuomaduste parimaks väljakujundatuseks", lihtsamalt tähendab aretē parimust. Terviklik väljend ethikē aretē tähendab vanakreeka keeles kombelist täiust või parimust. Voorust võib määratleda kui iseloomuomadust või loomuomaduste kompleksi, mida heaks (agathos) peetakse. Headus pole siinkohal mitte niivõrd moraalne headus või heatahtlikkus, vaid pigem suurepärasus, suutlikkus või tõhusus. Periklese ajal kujunes välja nimetus vooruste kompleksile, mida nimetati kalokagathia (tõlgitakse nt iluheadus, "üllus ja headus"), mis on ühendus ilust ja headusest (kalos kai agathos) ning mis ühendab vooruse määratlusena endas elegantsi ja suurepärasuse kui heroilise ideaali. Platonist saadik peetakse inimese kardinaalvoorusteks tarkust (sophia), mõõdukust või tervemeelsust (sōphrosynē), vaprust või mehisust (andreia) ja õiglust-õigemeelsust (dikaiosynē). Selliste vooruste filosoofilise määratlemisega hakkas esimesena tegelema Platoni õpetaja Sokrates. Antiik-Kreeka eetika lähtus vooruste kui inimloomu ideaalide püüdlemisest. Tolle aja eepilises kirjanduses kirjeldatakse teatud vooruste kehastusena sangareid (nt Achilleus, Agamemnon, Odysseus, Theseus jne), kes olid toonase ühiskonna jaoks justkui rollimudelid. Voorused moodustasid terviku, millele vastates võis inimene teenida ära õnnelikkuse või hea saatuse (eudaimonia). Vooruste eetika on samas seotud ka toonase aristokraatia ja kangelaseetikaga, nimelt hinnati inimest pigem tema maine, kuulsuse või sära (doxa, phēmē, kleos) kui tegelike omaduste järgi. Inimesele oli ihaldusväärsem surra kuulsalt ja säravalt kui elada tuhmilt ja silmapaistmatult. Vooruste täideviimine oma elus tagas või arvati tagavat õige maine ja hea elu. Hiina mõtlemises on Antiik-Kreekale sarnast voorustest lähtuvat eetikat kirjeldanud Kong Fuzi, kelle jaoks oli peamiseks vooruseks inimlikkus (ren), lisaks sellele veel tarkus (zhi), kohasus (yi), komme (li) ja teised. Kristlikud voorused on seotud nende vastandite, pattudega. Tänapäeval on üks eetika filosoofilise käsitlemise suundi kohuse- ehk deontoloogilise eetika ja tagajärje- ehk konsekventsialistliku eetika kõrval just vooruste eetika.
Jože Ciuha

Jože Ciuha (26. aprill 1924 Trbovlje – 12. aprill 2015) oli sloveeni kunstnik. 1950 lõpetas ta Ljubljana Kunstiakadeemia. 1970. aastatel õpetas ta Salzburgi rahvusvahelises suveakadeemias ja ka Lääne-Michigani Ülikoolis.
Gediminas Pranckūnas

Gediminas Baltramiejus Pranckūnas (2. jaanuar 1944 Žeimelis – 29. märts 2015 Klaipėda) oli leedu teatri- ja filminäitleja, teatrilavastaja ja Klaipėda draamateatri direktor.
Šakyna

Šakyna on alev Leedus Šiauliai rajoonis, Šakyna valla halduskeskus. Šakynas on põhikool ja raamatukogu. Vaatamisväärsusteks on aastal 1790 püstitatud katoliku kirik ning aastal 1802 kalmistule püstitatud kabel. Asulat on esimest korda mainitud aastal 1586, aga kuni XVII sajandi alguseni kandis see nime Naujamiestis. Aastal 1785 sai Šakynast mõisa juurde kuuluv alev, aga turgu ja kaubandusprivileege sellel ei olnud. Alevi järgi on nime saanud Kunda lademe Šakyna kihistu. Šakyna Šakyna kabel Šakyna kalmistu Šakyna kirik [1] Šakyna kihistu Eesti Stratigraafia Komisjoni andmebaasis (vaadatud 22.08.2019)  Šakyna – pildid, videod ja helifailid Wikimedia Commonsis Alev portaalis vietoves.Lt
Latvijas enciklopēdija

"Latvijas enciklopēdija" on viieköiteline lätikeelne entsüklopeedia. Esimene köide anti välja 2002. aastal, viimane 2009. aastal. Entsüklopeedia anti välja Valērijs Belokoņsi kirjastuses ja trükiti Riias. Kolme esimese köite peatoimetaja oli Heinrihs Jubels, neljanda ja viienda peatoimetaja oli Sigita Hirša. Entsüklopeedia käsitleb selliseid teemasid nagu Läti loodus, elanikud, ajalugu, teadus, kultuur, sport jt. Entsüklopeedias on kokku 24 292 artiklit, millest 7992 on biograafiaartiklid. Teoses on ka 111 kaarti, 210 tabelit ja 7421 illustratsiooni. Latvijas enciklopēdija. Rīga : Valērija Belokoņa izdevniecība.
Chiba

Chiba (jaapani 千葉, haldusüksusena 千葉市 -shi) on linn Jaapanis, Chiba prefektuuri keskus. Asub Tōkyō lahe kaldal, 34 km Tōkyōst kagus. Linn moodustati 1921. aastal. Jaguneb halduslikult 6 linnaosaks (ku). Chiba on tähtis sadamalinn, tööstuskeskus ja raudteede sõlmpunkt. Elanike arv oli 925 900 (2006). Chibas toimub William Gibsoni romaani "Neuromant" ja selle põhjal valminud videomängu tegevus. Chiba-eki, Chiba raudteejaam 千葉県毎月常住人口調査／千葉県 Chiba koduleht
Arthur Elgort

Arthur Elgort (sündinud 8. juunil 1940 New Yorgis) on Ameerika Ühendriikide moefotograaf. Ta on tuntud ajakirja Vogue fotograafina. Arthur Elgort sündis 1940. aastal Brooklynis. Tema vanemad Sofia ja Harry Elgort olid Ida-Euroopast pärit juudid. Ta kasvas New Yorgis. Ta õppis Stuyvesanti keskkoolis ja Hunter College'is, kus õppis kunsti. Tal elab New Yorgis oma kolme lapse ja abikaasaga, kes töötab produtsendi, režissööri, koreograafi ja dramaturgina.
Computer Entertainment Rating Organization

Computer Entertainment Rating Organization (jaapani keeles 特定非営利活動法人コンピュータエンターテインメントレーティング機構) on Jaapani kasumitaotluseta organisatsioon, mis tegeleb arvutimängude eakohasuse hindamisega. Nende antud hinnang näitab konkreetse mängu sobivust eri vanuserühmadele. Organisatsioon tegutseb alates 2002. aastast. 2006. aastast kehtib vanusekategooriaid tähistavate tähtede süsteem. Kategooriat tähistav täht märgitakse mängu pakendile. A – mäng sobib igas vanuses inimestele. Tuntumad esindajad: "Pokemon", "Dance Dance Revolution series", "Disgaea", "Armored Core", "Ace Combat", "Sonic Unleashed", "Dragon Ball: Raging Blast", "Need for Speed: Shift", "Super Mario Galaxy 2", "Split Second: Velocity", "Final Fantasy IX". B – mäng sobib vanematele kui 12-aastastele. Tuntumad esindajad: "Sengoku Basara series", "Super Smash Bros. Brawl", "Tekken", "Burnout", "Trauma Center", "Street Fighter IV", "Halo Wars", "Tales of Vesperia", "Valkyria Chronicles", "Shin Megami Tensei: Persona 4", "Sonic the Hedgehog", "The Legend of Zelda: Twilight Princess", "Alan Wake", "Metroid: Other M", "Parasite Eve". C – mäng sobib vanematele kui 15-aastastele. Tuntumad esindajad: "Devil May Cry", "WWE SmackDown vs. Raw", "Lost Planet", "Perfect Dark Zero", "Soulcalibur IV", "Dissidia: Final Fantasy", "Midnight Club: Los Angeles", "Silent Hill: Shattered Memories", "Metal Gear Solid: Peace Walker", "Front Mission Evolved". D – mäng sobib vanematele kui 17-aastastele. Tuntumad esindajad: "Yakuza", "Ninja Gaiden", "Bully", "Resistance 2", "Bayonetta", "Call of Duty: Modern Warfare 2", "Resident Evil: The Darkside Chronicles", "Dante's Inferno", "Nier", "Dead to Rights: Retribution", "Halo: Reach", "Vanquish". Z – mäng sobib neile, kes on üle 18 aasta vanad. Tuntumad esindajad: "Grand Theft Auto", "Assassin's Creed", "Gears of War", "InFamous", "Left 4 Dead 2", "MadWorld", "God of War III", "Dead Rising 2", "Fallout: New Vegas", "Call of Duty: Black Ops".
Imants Ziedonis

Imants Ziedonis (3. mai 1933 Ragaciems – 27. veebruar 2013 Riia) oli läti kirjanik. Ta lõpetas 1959. aastal Läti Riikliku Ülikooli kaugõppes läti keele ja kirjanduse erialal ning 1964. aastal Moskvas Kõrgemad kirjanduskursused. Alates 1968. aastast oli Imants Ziedonis kutseline kirjanik. 1990. aastal valiti Imants Ziedonis sõltumatu kandidaadina Läti Ülemnõukogusse. 1991. aastal ta loobus saadikumandaadist. 1987–1993 oli ta üks Läti Kultuurifondi asutajatest ja selle esimene esimees. 1998–2000 oli ta Läti Instituudi juhataja. 1997. aasta luulekogus "Läti luuleantaloogia" ilmus tema luulet Ain Kaalepi tõlkes. 1995 anti talle Kolme Tähe orden 2011 nomineeriti ta Astrid Lindgreni mälestusauhinnale "Minu Kuramaa" (Eesti Raamat 1977; läti keelest tõlkinud Ita Saks) "Värvilised muinasjutud" (Eesti Raamat 1978; läti keelest tõlkinud Valli Helde) "Epifaaniad" (Perioodika 1979; läti keelest tõlkinud Ita Saks) "Karumõmmide muinasjutt" (Eesti Raamat 1985; läti keelest tõlkinud Valli Helde) Nora Ikstena, "Nenoteiktā bija" (2006; "Määramatu minevik") Ruta Karma, Imants Ziedonise mälestuseks, Looming, juuni 2013 http://www.literature.lv/lv/dbase/autors.php?id=64 http://www.ntz.lv/dazadi/muziba-aizgajis-dzejnieks-imants-ziedonis/ https://nekropole.info/lv/Imants-Ziedonis
Pancetta

Pancetta on üks peekoni liikidest, tüüpiline Itaalia köögi lihatoit. Pancetta kujutab endast suurt rasvast sealiha rinnatükki, mis on soolatult ja vürtsidega maitsestatult õhu käes kuivatatud. Võib kasutada veel ka rosmariini, kuid see sõltub Itaalia piirkonnast. Rasvasemaid tükke kasutatakse mitmesugustes roogades, näiteks pasta carbonara tegemiseks. Need tükid, kus on vähe rasva, keeratakse rulli ja lõigatakse õhukesteks viiludeks. Selline pancetta tegemise viis on pancetta arrotolata.
Tinka Kurti

Tinka Ded Kurti (sündinud 17. detsembril 1932 Sarajevos) on Albaania näitleja. Tema näitlejapagasis on üle 50 filmi- ja 15 teatrirolli. Talle on antud Albaania rahvakunstniku aunimetus.
Jayne Brook

Jayne Brook (sünninimi Jane Anderson; sündinud 16. septembril 1960 USA Illinoisi osariigis) on Ameerika näitleja. Jayne Anderson sündis Nortbukis Illinoisi osariigis ja lõpetas Duke University 1982. aastal. Näitlejana debüteeris ta 1987. aastal pisirolliga filmis "Superman 4: võitlus rahu eest". Tema tuntuim seriaaliroll oli doktor Diana Grade telesarjas "Chicago Hope", kus ta mängis aastatel 1995–1999. Mänginud ka telesarjades "Sireenid" (1993) ja "John Doe" (2002–2003) ning episoodilistes rollides sellistes sarjades nagu "Grey anatoomia" , "NCIS" , "Castle", "Erapraksis". Tema seni tuntuimad filmirollid pärinevad filmidest "Gattaca", "Kindergarten Cop", "Don't Tell Mom The Babysitter's Dead" ja "Clean Slate". 1987 – Superman IV: The Quest for Peace 1990 – Kindergarten Cop 1991 – Don’t Tell Mom the Babysitter’s Dead 1992 – Doing Time on Maple Drive 1993 – Sirens 1994 – Clean Slate 1995 – Bye Bye Love 1995 – The Four Diamonds 1996 – Ed 1996 – Last Dance 1997 – Gattaca 1998 – Into My Heart 1995–1999 – Chicago Hope 1999–2000 – Sports Night 2000 – My Mother, the Spy 2000–2002 – The District 2002–2003 – John Doe 2006 – Boston Legal 2008 – Private Practice 2008–2011 – Brothers & Sisters
Leonid Kutšma

Leonid Kutšma (ukraina Леонід Данилович Кучма, sündinud 9. augustil 1938 Tšaikinos Tšernigivi oblastis) on Ukraina poliitik. Ta oli riigi peaminister (1992–1993) ja president (1994–2005). Kutšma ametiaega iseloomustasid mitmed korruptsiooniskandaalid ja ajakirjandusvabaduse piiramine. Teda on süüdistatud ajakirjanik Georgi Gongadze röövimise ja mõrva tellimises. Kutšma esindas Ukrainat 2014. aasta 21. juuni läbirääkimistel Donetski ja Luhanski relvastatud separatistidega, et arutada president Petro Porošenko poolt Donbassi sõja lahendamiseks välja pakutud 15-punktilist rahuplaani. Parlamendikomisjon: president Kutšma tellis ajakirjaniku mõrva www.ukrinform.ua www.washingtonpost.com
Brasiilia iseseisvumine

Brasiilia iseseisvumine oli rida poliitilisi sündmusi aastatel 1821–1824, mille tulemusel eraldus senine Portugali koloonia Brasiilia oma emamaast ja kuulutas ennast iseseisvaks. Brasiilia iseseisvuspäevaks peetakse 7. septembrit 1822, mil toonane Brasiilia asevalitseja Pedro de Bragança kuulutas Brasiilia Portugalist iseseisvaks. Sama aasta 12. oktoobril kuulutati ta Brasiilia keisriks (krooniti 1. detsembril 1822). Esimese välisriigina tunnustas mais 1824 Brasiilia iseseisvust Ameerika Ühendriigid. Portugal tunnustas Brasiilia iseseisvust augustis 1825 sõlmitud kahepoolse lepinguga, mille alusel nõustus Brasiilia maksma Portugalile kompensatsiooni summas 2 000 000 Suurbritannia naelsterlingit ja kinnitas kirjalikult Portugali nõudmist, et ta ei ühine ühegi muu Portugali kolooniaga. Levine, Robert M. The History of Brazil Palgrave Macmillan, 2003, 55. Fausto, Boris; Fausto, Sergio. A Concise History of Brazil Cambridge University Press, 2014, 75–76.
Arthur Alekhsanjan

Arthur Alekhsanjan (armeenia keeles Արթուր Ալեքսանյան; sündinud 21. oktoobril 1991 Gjumris) on armeenia Kreeka-Rooma maadleja. Juunioride kategoorias tuli ta 2010 maailmameistriks. 2012. aasta suveolümpiamängude maadluses saavutas ta pronksmedali. 2013. aasta Kreeka-Rooma maadluse maailmameistrivõistlustel Budapestis saavutas ta hõbemedali. 2012. aasta Euroopa meistrivõistlustel maadluses Belgradis võitis ta kuldmedali.